Vuosi oli 1944. Kaupunki, New York. Hotelli Seymourin ovella nuori muusikonalku, Cosme (Alvari Stenbäck), soitti ovikelloa. Nuorukaisen elämä oli hetkenä minä hyvänsä muuttuva iäksi.
Merkillisten käänteiden kautta Cosme löysi itsensä käsittämättömästä tilanteesta: pianistina aikansa sensaatiomaisimmalle laulajalle, Florence Foster Jenkinsille (Satu Silvo), joka oli täysin vakuuttunut omasta ainutlaatuisesta laulunlahjastaan, ja jonka unelma oli valloittaa oopperamaailman huippu.
Florence uskoi omaan totuuteensa ja astui lavalle sellaisella pelottomuudella, että koko maailma kuunteli – tahtoi tai ei. Kun hän lopulta varasi itselleen legendaarisen Carnegie Hallin, liput myytiin loppuun ennätysajassa.
Suurenmoista! (Glorious!) on hengästyttävän hauska, sydäntä sulattava ja uskomattomaan tositarinaan perustuva komedia maailman huonoimmaksi laulajaksi nimetystä Florence Foster Jenkinsista, joka lauloi kuten kukaan muu ei ole koskaan laulanut. Hänen äänensä saattoi rikkoa kristallilasit, mutta hänen rohkeutensa rikkoi kaikki mahdolliset rajat.
Suurenmoista! on kunnianosoitus intohimolle, unelmoinnin tärkeydelle ja ennen kaikkea rohkeudelle olla kuulematta kritiikkiä. Lavalla nähdään hillitöntä glamouria, suuria aarioita, vielä suurempaa itsevarmuutta – ja sitäkin suurempaa ystävyyttä.
Suurenmoista! – koska joskus elämä on kauneimmillaan juuri silloin, kun se soi täysin epävireessä.
Ensi-ilta Hämeenlinnan Teatterin päänäyttämöllä 17.10.2026.
Liput: 48 € / 45 € / 38 €
Kesto: 2 h 40 min, sisältää väliajan
Sovitus ja ohjaus: Katja Krohn
Lavastussuunnittelu: Markus Tsokkinen
Pukusuunnittelu: Heidi Tsokkinen
Musiikkidramaturgia, äänisuunnittelu ja lauluvalmennus: Salla Markkanen, Iiro Ollila
Koreografia: Jyri Numminen
Valosuunnittelu: Immanuel Pax
Kampaus- ja maskeeraussuunnittelu: Liisa Sormunen
Rooleissa:
Satu Silvo
Alvari Stenbäck
Lasse Sandberg
Johanna Reilin
Henna-Maija Alitalo
Katariina Kuisma-Syrjä
Alkuperäisteos Glorious!
Käsikirjoitus: Peter Quilter
Suomennos: Pentti Järvinen
Esitysoikeuksia valvoo Nordic Drama Corner Oy

